CELEX: 32019D1297
Language: el
Date: 2019-07-31 00:00:00
Title: Απόφαση (ΚΕΠΠΑ) 2019/1297 του Συμβουλίου, της 31ης Ιουλίου 2019, που τροποποιεί την απόφαση (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ)

2.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 204/36
               
            
         ΑΠΟΦΑΣΗ (ΚΕΠΠΑ) 2019/1297 ΤΟΥ ΣΥΜΒΟΥΛΙΟΥ
         της 31ης Ιουλίου 2019
         που τροποποιεί την απόφαση (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1, το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 21 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2382 (1) που ίδρυσε Ευρωπαϊκή Ακαδημία Ασφάλειας και Άμυνας (ΕΑΑΑ).
                  
               
                     (2)
                  
                  
                     Στις 14 Μαΐου 2018, το Συμβούλιο εξέδωσε την απόφαση (ΚΕΠΠΑ) 2018/712 (2) με την οποία αναθέτει στην ΕΑΑΑ να δημιουργήσει μια πλατφόρμα Εκπαίδευσης, Κατάρτισης, Αξιολόγησης και Ασκήσεων στον κυβερνοχώρο, επισημαίνοντας την ανάγκη να εξασφαλιστεί συμπληρωματικότητα με τις άλλες ενωσιακές προσπάθειες και πρωτοβουλίες.
                  
               
                     (3)
                  
                  
                     Στις 6 Νοεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1655 (3) που τροποποίησε την απόφαση (ΚΕΠΠΑ) 2016/2382 και καθόρισε ποσό δημοσιονομικής αναφοράς για την περίοδο από 1 Ιανουαρίου 2019 έως 31 Δεκεμβρίου 2019.
                  
               
                     (4)
                  
                  
                     Στις 20 Σεπτεμβρίου 2018, η Επιτροπή Πολιτικής και Ασφάλειας ενέκρινε τους όρους εντολής της ομάδας μη στρατιωτικής εκπαίδευσης της ΕΕ ως ειδικής σύνθεσης της επιτροπής πολιτικής διαχείρισης κρίσεων.
                  
               
                     (5)
                  
                  
                     Στις 15 Μαρτίου 2019, κατά τη συνεδρίαση της ομάδας μη στρατιωτικής εκπαίδευσης της ΕΕ, κράτη μέλη εξέφρασαν την ανάγκη για χρηματοδοτική στήριξη από την Ένωση προς τους μη στρατιωτικούς συντονιστές για επαγγελματική κατάρτιση (CCT).
                  
               
                     (6)
                  
                  
                     Στις 3 Ιουνίου 2019, η διευθύνουσα επιτροπή της ΕΑΑΑ αποφάσισε ότι η ΕΑΑΑ θα πρέπει να χορηγεί και να διαχειρίζεται τις δαπάνες που σχετίζονται με τα έξοδα ταξιδίου και διαμονής των CCT.
                  
               
                     (7)
                  
                  
                     Η απόφαση (ΚΕΠΠΑ) 2016/2382 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 4 παράγραφος 3 της απόφασης (ΚΕΠΠΑ) 2016/2382 προστίθεται το ακόλουθο στοιχείο:
            
               
                           «ι)
                        
                        
                           υποστηρίζει την Επιτροπή Πολιτικής Διαχείρισης Κρίσεων και την Ομάδα Μη Στρατιωτικής Κατάρτισης της ΕΕ μέσω χορήγησης και διαχείρισης των εξόδων ταξιδίου και διαμονής που σχετίζονται με τις δραστηριότητες των μη στρατιωτικών συντονιστών κατάρτισης.».
                        
                     
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 31 Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Απόφαση (ΚΕΠΠΑ) 2016/2382 του Συμβουλίου, της 21ης Δεκεμβρίου 2016, για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) και την κατάργηση της απόφασης 2013/189/ΚΕΠΠΑ (ΕΕ L 352 της 23.12.2016, σ. 60).
         
            (2)  Απόφαση (ΚΕΠΠΑ) 2018/712 του Συμβουλίου, της 14ης Μαΐου 2018, για την τροποποίηση της απόφασης (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) (ΕΕ L 119 της 15.5.2018, σ. 37).
         
            (3)  Απόφαση (ΚΕΠΠΑ) 2018/1655 του Συμβουλίου, της 6ης Νοεμβρίου 2018, για την τροποποίηση της απόφασης (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) (ΕΕ L 276 της 7.11.2018, σ. 9).